Ο **Παναγιώτης Ταχτσίδης** (Ναύπλιο, 15 Φεβρουαρίου 1991) είναι Έλληνας διεθνής ποδοσφαιριστής, που αγωνίζεται ως μέσος στη ΤΦΡ Κλουζ της ρουμάνικης Liga 1.

Καριέρα
-------

### ΑΕΚ

Ο Ταχτσίδης ξεκίνησε την καριέρα του στο ερασιτεχνικό τμήμα της ΑΕΚ και το 2007 εντάχθηκε στην πρώτη ομάδα, υπογράφοντας επαγγελματικό συμβόλαιο. Έκανε το ντεμπούτο του απέναντι στον Φωστήρα σε αγώνα κυπέλλου.

Στις 17 Φεβρουαρίου του 2009 αγωνίστηκε για πρώτη φορά στο πρωτάθλημα στη νίκη της ΑΕΚ με 1–0 επί του Θρασύβουλου, πετυχαίνοντας το μοναδικό γκολ του αγώνα στο 92ο λεπτό. Συνολικά έκανε 18 εμφανίσεις στην Α' Εθνική και πέτυχε 2 τέρματα.

### Σέριε Α

Το 2012 στη Ρόμα
Τον Απρίλιο του 2010 πήρε μετεγγραφή στην ιταλική Τζένοα, χωρίς όμως να πάρει χρόνο συμμετοχής, καθώς παραχωρήθηκε ως δανεικός σε Τσεζένα και Γκροσέτο. Την περίοδο 2011–12 αγωνίστηκε για τρίτη φορά ως δανεικός στη Σέριε Β με την Ελλάς Βερόνα, βοηθώντας την ομάδα να φτάσει στα play off για την άνοδο στη Σέριε Α.

Στις 19 Ιουλίου του 2012 υπέγραψε πενταετές συμβόλαιο με τη Ρόμα που απέκτησε το 50% των δικαιωμάτων του από την Τζένοα έναντι 2,5 εκατομμυρίων ευρώ. Έκανε το ντεμπούτο του στη Σέριε Α στην εκτός έδρας νίκη με 3–1 απέναντι στην Ίντερ, όπου αγωνίστηκε ως βασικός.

Στα τέλη Ιουνίου του 2013 η Τζένοα ήρθε σε συμφωνία με τη Ρόμα και απέκτησε ξανά το 100% των δικαιωμάτων του, όμως μερικές ημέρες αργότερα τον παραχώρησε (το 50% των δικαιωμάτων του) στην Κατάνια.

Τον Ιανουάριο του 2014 παραχωρήθηκε ως δανεικός στην Τορίνο, όμως τον Ιούνιο του 2014 η Τζένοα για ακόμη μία φορά (τρίτη συνολικά) προχώρησε στην απόκτηση του 100% των δικαιωμάτων του, παραχωρώντας τον εν συνεχεία ξανά ως δανεικό στην Ελλάς Βερόνα.

Τον Αύγουστο του 2016 επέστρεψε έπειτα από δύο χρόνια ως ελεύθερος στην Τορίνο και ακολούθως δόθηκε δανεικός στην Κάλιαρι.

### Ολυμπιακός Πειραιώς

Έναν χρόνο αργότερα, το καλοκαίρι του 2017 επέστρεψε έπειτα από επτά χρόνια απουσίας στο ελληνικό πρωτάθλημα, για λογαριασμό του Ολυμπιακού Πειραιώς.

#### 2017–18

Η σεζόν δεν ξεκίνησε καλά για τον Έλληνα μέσο, καθώς, ήδη από το στάδιο της προετοιμασίας, του έτυχε τραυματισμός, ο οποίος τον άφησε αρκετές μέρες εκτός αγωνιστικής δράσης. Στις 19 Σεπτεμβρίου του 2017, ο Ταχτσίδης, έκανε το ντεμπούτο του με τη φανέλα του Ολυμπιακού, σε έναν αγώνα, για το Κύπελλο Ελλάδας, κόντρα στον Αστέρα Τρίπολης, αγώνας που έληξε 2-1, υπέρ του πρώτου.

### Νότιγχαμ Φόρεστ

Στις 5 Σεπτεμβρίου 2018, ο Παναγιώτης Ταχτσίδης υπέγραψε διετές συμβόλαιο με την ομάδα της Φούτμπολ Λιγκ Τσάμπιονσιπ Νότιγχαμ Φόρεστ.

Εθνική Ελλάδας
--------------

Το ντεμπούτο του με την Ελλάδα πραγματοποιήθηκε στις 14 Νοεμβρίου 2012 στον εκτός έδρας φιλικό αγώνα εναντίον της Ιρλανδίας, όπου το ελληνικό αντιπροσωπευτικό συγκρότημα επικράτησε 1–0. Στις 11 Οκτωβρίου 2015, στη νικηφόρα εντός έδρας αναμέτρηση με την Ουγγαρία (4-3), σημείωσε το παρθενικό του τέρμα.

Υπήρξε μέλος της αποστολής που συμμετείχε στο Μουντιάλ του 2014 στη Βραζιλία.

Ο Παναγιώτης Ταχτσίδης έχει αγωνιστεί επίσης με την ομάδα Νέων το διάστημα 2005-2010 (έξι συμμετοχές και δύο τέρματα), καθώς και με την Ελπίδων, το διάστημα 2010-2012 (δέκα συμμετοχές).

Προσωπική ζωή
-------------

Ο Παναγιώτης Ταχτσίδης παντρεύτηκε την Ζέτα Θεοδωροπούλου, πρώην μοντέλο και επιχειρηματία, στις 25 Ιουνίου 2016 στο Ναύπλιο, γενέτειρα του ποδοσφαιριστή, ενώ την ίδια μέρα βάφτισαν και την κόρη τους, η οποία πήρε το όνομα της μητέρας του Ταχτσίδη, Αφροδίτη. Στις 7 Ιουλίου 2018 το ζευγάρι απέκτησε το δεύτερο παιδί του, που είναι αγόρι και πήρε το όνομα Κωνσταντίνος. Την 1η Αυγούστου 2019, το ζευγάρι απέκτησε το τρίτο του παιδί, που είναι αγόρι.

Παραπομπές
----------

1. ↑  Ο Παναγιώτης Ταχτσίδης γίνεται... Ρωμαίος, www.in.gr
2. ↑  Υπέγραφε στη Ρόμα ο Ταχτσίδης, www.zougla.gr
3. ↑  Στην Τζένοα ο Ταχτσίδης, www.sport24.gr
4. ↑  Πήρε Ταχτσίδη η Κατάνια, www.sport-fm.gr
5. ↑  Στην Τορίνο ο Ταχτσίδης, www.sport-fm.gr
6. ↑  Επιστροφή στην Τζένοα για τον Ταχτσίδη, http://sports.in.gr
7. ↑  Και Ταχτσίδης στη Βερόνα, www.sport-fm.gr
8. ↑  Στην Τορίνο ο Ταχτσίδης, www.sport24.gr
9. ↑  Δανεικός στην Κάλιαρι ο Ταχτσίδης, www.contra.gr
10. ↑  Παίκτης του Ολυμπιακού ο Ταχτσίδης, www.sport-fm.gr
11. ↑  «Τα δεδομένα για Ταχτσίδη». Gazzetta.gr. 23 Ιουλίου 2017. Ανακτήθηκε στις 20 Σεπτεμβρίου 2017.
12. ↑  Άκης Στραόπουλος (19 Σεπτεμβρίου 2017). «Ολυμπιακός – Αστέρας Τρίπολης 2-1». SDNA.gr. Αρχειοθετήθηκε από το πρωτότυπο στις 21 Σεπτεμβρίου 2017. Ανακτήθηκε στις 19 Σεπτεμβρίου 2017.
13. ↑  «Reds sign Tachtsidis». Nottingham Forest Football Club. 5 Σεπτεμβρίου 2018. .
14. ↑  Ιρλανδία - Ελλάδα 0-1, θετικό ντεμπούτο Σταφυλίδη - Ταχτσίδη, www.sport24.gr
15. ↑  Ελλάδα - Ουγγαρία 4-3, www.contra.gr
16. ↑  Η 23άδα του Μουντιάλ, www.gazzetta.gr
17. ↑  «Ζέτα Θεοδωροπούλου - Παναγιώτης Ταχτσίδης: Παραμυθένιος γάμος και βάφτιση στο Ναύπλιο!». *tlife.gr*. Ανακτήθηκε στις 27 Ιουνίου 2016.
18. ↑  «Βaby boom! Η Ζέτα Θεοδωροπούλου έγινε μαμά για τρίτη φορά | Star.gr». *www.star.gr*. Ανακτήθηκε στις 1 Αυγούστου 2019.

Εξωτερικοί σύνδεσμοι
--------------------

* Η καριέρα του Παναγιώτη Ταχτσίδη στο national-football-teams
* Ο Παναγιώτης Ταχτσίδης στο epo.gr
* To προφίλ του Παναγιώτη Ταχτσίδη στο transfermarkt
* Στατιστικά στοιχεία στο soccerway

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παναγιώτης Ταχτσίδης** |

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος στο Μουντιάλ 2014 |
| --- |
|  |
| 
* 1 Καρνέζης
* 2 Μανιάτης
* 3 Τζαβέλλας
* 4 Μανωλάς
* 5 Μόρας
* 6 Τζιόλης
* 7 Σαμαράς
* 8 Κονέ
* 9 Μήτρογλου
* 10 Καραγκούνης (c)
* 11 Βύντρα
* 12 Γλύκος
* 13 Καπίνο
* 14 Σαλπιγγίδης
* 15 Τοροσίδης
* 16 Χριστοδουλόπουλος
* 17 Γκέκας
* 18 Φετφατζίδης
* 19 Παπασταθόπουλος
* 20 Χολέμπας
* 21 Κατσουράνης
* 22 Σάμαρης
* 23 Ταχτσίδης
 |
|  |
| 
Προπονητής: Φερνάντο Σάντος– Όμιλος: Όμιλος Γ΄ |

 |